KYK: Pik Botha: ‘Die Here was goed vir my’ | Netwerk24
VF Plus nog nie klaar met BLF
Die VF Plus se stryd teen die “rassisme en rassepolarisasie” van Black First Land First (BLF) is nog lank nie uitgewoed nie.
Ace had probleem met gesag, sê oudpremier van VS
Ace Magashule, sekretaris-generaal van die ANC, het ’n probleem met gesag gehad, sê Beatrice Marshoff, voormalige premier van die Vrystaat.
40 vas oor onrus by Klerksdorp
40 mense is reeds in die Jouberton-township by Klerksdorp in hegtenis geneem weens die erge onrus wat sedert Maandag daar woed.
2 vas wat glo kaarthouers se inligting verkoop
Twee mans wat na bewering kredietkaarthouers se inligting aan ’n sindikaat verkoop het, het Dinsdag in die Goodwoodse landdroshof in Kaapstad verskyn.
Hoopstad-moord: Man hét hom al as polisielid voorgedoen
Een van die mans wat betrokke was by ’n voorval waarin ’n plaasbestuurder van Hoopstad in die Vrystaat koelbloedig doodgeskiet is, was ’n veroordeelde misdadiger wat al tronkstraf uitgedien het omdat hy homself as ’n polisielid voorgedoen het.
Hy het al drie keer agtereenvolgens met die nasionale titel in die verspring weggestap, maar Zarck Visser het sedert sy laaste sege in 2014 ’n droogte van vier jaar beleef en sal vanjaar die bordjies wil verhang.
Robbie Fowler, gewese doelskieter van Liverpool, gaan in Australië poog om as afrigter nou ook die hoogste sport te bereik.
Hoewel die Chiefs raap en skraap om ’n tweede fikse losskakel te vind, het dié Nieu-Seelandse franchise gerugte verwerp dat Aaron Cruden ’n terugkeer vir sy voormalige Superrugby-span kan maak.
Sasol klim op JSE ná nuus oor nuwe aanleg
Nuus dat Sasol sy nuwe chemiese aanleg in China suksesvol in bedryf gestel het, het sy aandeelprys Dinsdag met meer as 4% laat styg.
Omnia spring 18% ná gesprekke oor skuld
Die kunsmis- en plofstofgroep Omnia se aandeelprys het Dinsdag met 18% gespring nadat hy aandeelhouers ingelig het sy finansierders het ingestem tot die herstrukturering van sy skuld.
Rand sak nóg verder terug oor Eskom
Die rand het Dinsdagmiddag met meer as 1% teenoor die dollar teruggesak.
KYK: Pik Botha: ‘Die Here was goed vir my’
12 Oktober 2018 13:58
Wyle Pik Botha was ’n ware “elder statesman”, vertel sy oudkollega Renier Schoeman.
Pik Botha: “Die lewe skuld my niks.”Foto: Alet Pretorius
Pik Botha was só lank ’n sigbare deel van ons politieke en diplomatieke landskap dat sy dood baie Suid-Afrikaners sal laat terugdink aan ’n politikus wat ’n unieke, dikwels hoopgewende, rol in ons landspolitiek gespeel het.
En die reikwydte van sy impak was globaal en het ongetwyfeld op internasionale gebied selfs dié van genl. Jan Smuts verbygesteek.
Nadat hy in 1970 tot die politiek toegetree het, was Suid-Afrika nooit weer regtig dieselfde nie. Hy het die woord “charismaties” verpersoonlik in ’n stadium toe dit baie skaars was op die politieke toneel. Maar dit was ’n charisma met substansie, soos die suksesse van sy politieke en diplomatieke loopbaan bewys het. En die reikwydte van sy impak was globaal en het ongetwyfeld op internasionale gebied selfs dié van genl. Jan Smuts verbygesteek.
In 1993 het Botha met sy termyn van 16 jaar die langsdienende minister van buitelandse sake in die wêreld geword en ’n “elder statesman” sonder gelyke.
As adjunkminister van buitelandse sake vanaf 1992 tot 1994 kon ek eerstehands aanskou in watter mate sy globale rol gegroei het – iets wat ’n groot bydrae gelewer het tot Suid-Afrika se aansien in die wêreld.
(Bron: Die Burger-argief)
Maar hy het nooit vergeet dat hy as politikus ook sy volle ondersteunende rol moet speel in die normaliseringsproses van pres. F.W. de Klerk se regering nie, en hy het dit met die hartstog gedoen wat so eie was aan Pik Botha. Ook op hierdie deurslaggewende terrein het hy met sy oorredende vermoëns mede-Suid-Afrikaners in sy party oortuig om dawerend ja te sê vir ’n nuwe Suid-Afrika.
Ek was besonder bevoorreg om amper drie jaar lank nou met Botha saam te werk en sy voorbeeld van offervaardige leierskap van baie naby te beleef. Dit sal my altyd bybly.
Renier Schoeman in Durban-Noord voor die algemene verkiesing in 1987. Pik Botha sit links. Foto: Verskaf
In 1993 het hy by geleentheid vir ons gesê: “Die lewe skuld my niks. Die Here was goed vir my. Ek het geleenthede gehad waarvoor ek nie gewerk het nie.”
Dís die Pik Botha wat ons altyd sal onthou: erkentlik, toegewyd, vasberade.
* Renier Schoeman was van 1992 tot 1994 adjunkminister van buitelandse sake en is tans ’n kommissaris op die Kommissie vir die Bevordering en Beskerming van Kultuur, Godsdiens en Taalregte.
Meer oor: Pik Botha
Evita onthou Pik se 'knypie in die donker'
Pik: 'Gertjie, ’n boer moet op sy voete kan dink!'
KYK: Pik Botha vertel waar hy sy naam gekry het
OB-ondersoek: Gordhan kry uitstel tot 3 Mei